**ZAPISNIK**

**44.** sjednice školskog odbora Gimnazije „Matija Mesić“ održane **24. travnja 2017.** godine s početkom u **19,10** sati u zgradi Gimnazije.

**Prisutni:** Mirjana Stanić, Andrea Sertić, Zlatko Markovinović i Daria Pinjuh-Budisavljević

**Odsutni:** Dubravka Pitlović, Anita Holub i Vesna Gajger

Sjednici nazoče još i Goran Zavor, ravnatelj škole i Gorana Lavrenčić, tajnica škole

Nakon što je predsjednica Školskog odbora Mirjana Stanić utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 43. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa do 60 dana bez raspisivanja natječaja

3. Otvaranje prijava kandidata za ravnatelja Škole i utvrđivanje pravodobnosti pristiglih

 prijava

 -Utvrđivanje kandidata koji ispunjavaju uvjete natječaja i koji su ponude dostavili u

 propisanom roku

4. Različito

Predloženi dnevni red jednoglasno je prihvaćen.

**Ad 1.**

Na zapisnik 43. sjednice Školskog odbora nije bilo primjedbi i jednoglasno je usvojen.

**Ad 2.**

Škola je još u rujnu ove godine od Ministarstva zatražila suglasnost za 2 sata nastave filozofije (višak sati u aktivu). Te sate do dobivanja suglasnosti izvodi Sanja Velikanović, mag. educ. filozofije i sociologije po ugovoru do 60 dana bez raspisivanja natječaja. Budući suglasnost još nije dobivena, ravnatelj predlaže ponovno sklapanje ugovora do 60 dana bez raspisivanja natječaja za

-**filozofiju,** 2sata nastave tjedno – višak sati u aktivu (u okviru aktiva sociologije i filozofije jedna nastavnica imenovana je voditeljicom Županijskog stručnog vijeća)

- **Sanju Velikanović,** mag. educ. filozofije i sociologije

Na ravnateljev prijedlog nije bilo primjedbi i jednoglasno je donesena sljedeća

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme s nepunim radnim vremenom do 60 dana bez raspisivanja natječaja sa Sanjom Velikanović.

Početak rada po ovom ugovoru je 27. travanj 2017. godine.

Nakon završene prve točke dnevnog reda, ravnatelj je napustio sjednicu uz obrazloženje da je jedan od prijavljenik kandidata za ravnatelja škole te da ne želi biti nazočan prilikom otvaranja prijava.

**Ad 3.**

Prije otvaranja pristiglih prijava na raspisani natječaj za izbor i imenovanje ravnatelja škole, predsjednica Školskog odbora podsjetila je nazočne da je natječaj objavljen 5. travnja 2017. godine u Večernjem listu i da je trajao do 20. travnja 2017. godine. Na natječaj su pristigle tri prijave. Prijave su zaprimljene u zatvorenim kovertama i sve su pristigle pravodobno, u natječajnom roku. Prijave kandidata urudžbirane su neotvorene.

Nakon toga predsjednica je otvorila pristigle koverte i to redosljedom kako su zaprimljene.

Sve prijave su pregledane i utvrđeno je da su uz svaku prijavu poslani svi potrebni dokumenti.

Prva prijava pristigla je od kandidata Gorana Zavora i sadrži:

pisanu prijavu, životopis, domovnicu, dokaz o završenom studiju, uvjerenje o položenom stručnom ispitu, dokaz o radnom iskustvu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje i potvrda škola o vrsti i trajanju poslova), te uvjerenje nadležnog suda da se protiv kandidata ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi.

Druga prijava pristigla je od kandidatkinje Verice Milinović i sadrži:

pisanu prijavu, životopis, domovnicu, dokaz o završenom studiju, dokaz o radnom iskustvu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje i potvrda škola o vrsti i trajanju poslova), te uvjerenje nadležnog suda da se protiv kandidata ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi.

Treća prijava pristigla je od kandidata Zlatka Markovinovića i sadrži:

pisanu prijavu, životopis, domovnicu, dokaz o završenom studiju, dokaz o radnom iskustvu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje i potvrda škola o vrsti i trajanju poslova), te uvjerenje nadležnog suda da se protiv kandidata ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi.

Nakon što je pregledana natječajna dokumentacija, sukladno članku 72. stavak 2. Statuta Gimnazije „Matija Mesić“, Slavonski Brod Školski odbor konstatira da su sve prijave pravodobne, da sva tri kandidata ispunjavaju propisane uvjete i da su dostavili sve potrebne dokumente tražene u natječaju.

Sukladno članku 72. stavak 3. Statuta Gimnazije „Matija Mesić“, Slavonski Brod prijave i ostale važne isprave kandidata umnožit će se za predsjedavatelje Nastavničkog vijeća, skupa radnika i Vijeća roditelja.

Sjednica zavšila u 20,25 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.